༄༅།། རྗེ་བླ་མ་སྐྱབས་རྗེ་བཞི་བ་རིན་པོ་ཆེ་ཨ་ལགས་རྭ་རྒྱ་ཚང་
སོགས་ཀྱི་གདུང་མཆོད་རྣམ་ཐར་བྱ་བ་བཞུགས་སོ།།
དང་བོ། སྐྱབས་མགོན་རྡོ་རྗེ་འཆང་གི་གདུང་མཆོད་ཉིན་
ཚོགས་དབུས་སུ་ཞུ་རྒྱུའི་རྣམ་ཐར།
༈ འོ་དེ་ཡང་ཇི་སྐད་དུ། ལུང་ཆོས་སྡེ་སྣོད་གསུམ་གྱི་འཆད་ཉན་དང༌།། རྟོགས་
པའི་བསྟན་པ་བསླབ་གསུམ་ཉམས་ལེན་ཏེ།། ཞེས་གསུངས་པ་ལྟར། སྡེ་སྣོད་གསུམ་གྱིས་
བསྡུས་པའི་ཆོས་ཀྱི་སྒྲ་དབྱངས་བརྒྱུད་མང་སྒྲོགས་ཤིང༌། བསླབ་པ་རིན་པོ་ཆེ་རྣམ་པ་
གསུམ་གྱི་ཉམས་བཞེས་ཟབ་མོས་ཐུགས་རྒྱུད་ཡོངས་སུ་གཏམས་པའི་དགེ་འདུན་འདུས་པ་རྒྱ་
མཚོའི་དབུས་སུ་གང་ཞུ་ན། དེ་ཡང༌། གངྒཱའི་བྱེ་སྙེད་རྒྱལ་བ་ཡོངས་ཀྱི་མཁྱེན་བརྩེ་ནུས་
གསུམ་གཅིག་ཏུ་བསྡུས་ནས་རང་ཅག་རྣམས་ཀྱི་མགོན་སྐྱབས་དང་དཔུང་གཉེན་དམ་པར་
བསམ་བཞིན་བྱོན་པ་སྐྱབས་མགོན་རྡོ་རྗེ་འཆང་ཆེན་པོ་མཚན་བརྗོད་པར་བཀའ་བ། རྗེ་
བཙུན་སྐལ་བཟང་ཐུབ་བསྟན་དབང་ཕྱུག་དཔལ་བཟང་བོ་དེ་ཉིད་ནི། མཛད་པ་ཐུན་མོང་
མ་ཡིན་པའི་དབང་དུ་བྱས་ན་རིང་མོ་ཞིག་ནས་སྐུ་བཞི་ཡེ་ཤེས་ལྔ་ལྡན་གྱི་གོ་འཕང་མངོན་
དུ་མཛད་དེ་སྐུའི་བ་སྤུའི་ཁུང་བུ་གཅིག་ལའང་བདེ་གཤེགས་ཡོངས་ཀྱི་སྐུ་གསུམ་ཐུགས་ཡོན་
ཏན་འཕྲིན་ལས་ཀྱི་ངོ་མཚར་མཐའ་དག་ལྷུན་གྱིས་རྫོགས་པར་གྱུར་པ་ལགས་པས་བདག་ལྟ་
བུས་བརྗོད་པར་ག་ལ་ནུས། འོན་ཀྱང༌། ཐུན་མོང་(༣༥བ)སྣང་ཚོད་ཀྱི་རྣམ་ཐར་མཚོན་
བྱེད་ཙམ་ཞིག་བཀའ་དྲིན་རྗེས་སུ་དྲན་པའི་དད་གུས་ཀྱི་གསོས་སུ་སྤེལ་ན།
རྗེ་དེ་ཉིད་ནི་རབ་ཡིད་མེ་འབྲུག་ལོའི་ཆོ་འཕྲུལ་ཟླ་བའི་ཉེར་ལྔ་ལ། འབྲི་ཀླུང་དལ་
- 507 ---

༄༅།། རྒྱལ་མཁན་ཆེན་སྐལ་བཟང་གྲགས་པ་རྒྱ་མཚོའི་གསུང་འབུམ་པོད་གཉིས་པ་བཞུགས་སོ།།
གྱིས་འབབ་པའི་ཆུ་རྒྱུད་ཟི་རཱ་བེ་ཧུའི་མངའ་ཞབས་ལས། ཡབ་གཞན་ཕན་བདེ་ལེགས་
འབྱུང་གནས་དང༌། ཡུམ་གཞན་ཕན་ཆོས་མཚོ་གཉིས་ཀྱི་སྲས་སུ་སྐུ་བལྟམས། སྐུའི་
ན་ཚོད་ཕྲ་མོའི་དུས་ནས་ངོ་མཚར་དམ་པའི་མཛད་སྤྱོད་མ་ལུས་རང་ཆས་སུ་གྲུབ་
ཅིང༌། དགུང་གྲངས་ལྔའི་སྟེང་གདན་ས་ཆེན་པོར་ཞབས་ཀྱི་པདྨོ་ཉེ་བར་བཀོད། དེ་ནས་
རིམ་གྱིས་རིགས་ཀུན་ཁྱབ་བདག་རྗེ་ཤེས་རབ་རྒྱ་མཚོའི་ཞལ་སྔ་ནས་ལས་རབ་བྱུང་དགེ་
ཚུལ་གྱི་བསླབ་ཁྲིམས་དང་དབང་ལུང་མན་ངག་གི་རྒྱུན་ཐམས་ཅད་ཡོངས་སུ་རྫོགས་པར་
གསན་ཅིང་། ཡོངས་འཛིན་ལྷ་རམས་པ་ཚང་གིས་གཙོ་བྱས་པའི་ཞང་སྟོན་ཆེན་པོ་སོགས་
རིགས་པའི་སེང་ཆེན་བརྒྱད་དང་ལྷན་གཅིག་ཏུ་བསྡུས་གྲྭ་བློ་རྟགས་དོན་བདུན་ཅུ་དང་
བཅས་པར་གསན་སྦྱོངས་(སྦྱོང་)མཛད། དབུས་སུ་བྱོན་ནས་མཆོག་གསུམ་གྱི་ཞིང་ལ་བསྙེན་
བཀུར་རྒྱ་ཆེན་པོ་དང་དཔོན་སློབ་བྱམས་པ་རིན་པོ་ཆེ་ལས་བསྙེན་རྫོགས་ཀྱི་སྡོམ་པ་བཞེས་
ཤིང༌། ཡོངས་ཀྱི་དགེ་བའི་བཤེས་གཉེན་བློ་བཟང་རྣམ་རྒྱལ་སོགས་བསྟེན་ནས་གཞུང་ཤེས་
རབ་ཀྱི་ཕ་རོལ་ཏུ་ཕྱིན་པ་ལ་ཐུགས་གཉེར་མཐའ་
འ་ཆོད་པ་མཛད། རང་ཡུལ་དུ་ཕྱག་ཕེབས་
ནས་ཀྱང་བཀའ་པོཏ་ལྷག་མ་རྣམས་ལ་གསན་སྦྱོངས་(སྦྱོང་)རྒྱ་ཆེ་བ་མཛད་པས་མཁས་
དགུའི་གཙུག་གི་ཅོད་པན་དུ་གྱུར། (༣༦ན)སྔ་ཕྱིར་ལྷག་པའི་ལྷ་ནམ་མཁའི་སྐར་ཚོགས་
ལྟ་བུའི་སྐུ་གསལ་མཐོང་གི་གཟིགས་སྣང་དང་གསུང་འབྱུང་འགྱུར་གྱི་ལུང་བསྟན་སོགས་
ཀྱང་བརྗོད་ཀྱིས་མི་ལང་བྱུང་ཞིང༌། དགྱེས་པ་རྡོ་རྗེའི་སྔགས་གྲྭ་གསར་འདེབས་མཛད་
དེ་ཀྱཻ་རྡོར་གདན་བཞི་འཁོར་ཆེན་རྣམས་ཀྱི་རྒྱུད་ཀྱི་འཆད་ཉན་དང་དཀྱིལ་འཁོར་སྒྲུབ་
མཆོད། དེ་མོའི་དགུ་འཆམ་སོགས་གཏན་འཇགས་སུ་བཙུགས། གདན་ས་ཆེན་པོའི་ཆོས་
ཀྱི་ཁྲི་ལ་ཡང་ལོ་གསུམ་གྱི་བར་དུ་ཞབས་སེན་བཀོད་ཅིང༌། ཕྱིས་སུ་ཚོགས་མཆོད་ཆེན་མོ་
ཉིན་བདུན་སེར་འཕྲེང་དང་བཅས་པ་བཙུགས་པ་སོགས། བཤད་སྒྲུབ་བྱ་བ་ལས་ཀྱི་འཁོར་
ལོའི་ཕྱག་སྲོལ་སྔར་མེད་མང་བོ་གསར་དུ་བཏོད་ཅིང༌། སྔར་ཡོད་རྣམས་གོང་ནས་གོང་
འཕེལ་གྱི་སྒོས་ཆོས་དང་སྲིད་ཀྱི་དབུ་འཕང་དགུང་ལ་འདེགས་པར་མཛད།
-- 508 ---

༄༅།། རྗེ་བླ་མ་སྐྱབས་རྗེ་བཞི་བ་རིན་པོ་ཆེ་ཨ་ལགས་རྭ་རྒྱ་ཚང་སོགས་ཀྱི་གདུང་མཆོད་རྣམ་ཐར་བྱ་བ་བཞུགས་སོ།
གཞན་ཡང་རང་གཞན་གྱི་ཡུལ་གྲུ་རྣམས་སུ་དགོན་སྒྲུབ་སྡེ་དུ་མ་ཕྱག་འདེབས་མཛད་
པ་གསར་
ཅིང་། སྐུ་གསུང་ཐུགས་ཀྱི་རྟེན་དང་ལྷ་ཁང་གཟིམ་གཤག་(ཤག་)མཐའ་ཡས་པ་
བསྐྲུན་དང་། ཤར་ཕྱོགས་རི་བོ་རྩེ་ལྔ་ནས་ནུབ་ཕྱོགས་གངས་དཀར་ཏེ་སེའི་བར་གྱི་གནས་
ཆེན་རྣམས་དང་། དབུས་གཙང་ཁམས་གསུམ་རྒྱ་སོག་གི་ཡུལ་ཕྱོགས་ཀུན་ཏུ་ཆིབས་བསྐྱོད་
དེ། དཀོན་མཆོག་ལ་མཆོད་འབུལ་དང་དབུལ་ཕོངས་ལ་སྦྱིན་གཏོང་། སྡིག་སློང་དགེ་
སྒྲུབ་ཀྱི་བཀའ་ཁྲིམས་དང་སྣོད་བཅུད་ཀྱི་དཔལ་གཡང་གསོ་བ། ཐུགས་དམ་ཟབ་མོའི་
ཉམས་བཞེས་དང་དམ་པའི་ཆོས་ཀྱི་བགོ་སྐལ་(༣༦བ)འགྱེད་པ་སོགས། མདོར་ན། གང་
ལ་གང་འཚམས་ཀྱི་མཛད་པས་འཇམ་མགོན་རྒྱལ་བ་གཉིས་པའི་བསྟན་པའི་རྒྱལ་མཚན་
ཕྱོགས་མཐར་བསྒྲེངས་ཤིང༌། སྐལ་ལྡན་གྱི་གདུལ་བྱ་མཐའ་དག་སྨིན་གྲོལ་གྱི་ལམ་ལ་
ལེགས་པར་བཀོད།
དེ་ལྟར་བསྟན་པ་དང་འགྲོ་བའི་དོན་རྒྱ་ཆེར་མཛད་པའི་མཐར། འབྱུང་འགྱུར་
སྐྱེ་བོའི་སྤྱོད་ཚུལ་མི་བཟད་པ་རྣམས་ཡེ་ཤེས་ཀྱི་སྤྱན་གྱིས་གཟིགས་པས་ཐུགས་སུན་པ་
དང༌། རྟག་འཛིན་ཅན་རྣམས་ཆོས་ལ་བསྐུལ་བ་སོགས་དགོས་པ་དུ་མར་བརྟེན། དགུང་
གྲངས་རེ་གཅིག་པའི་དབོ་ཟླ་བའི་ཉེར་གཉིས་ལ་མི་ཕམ་རྒྱལ་བའི་མདུན་སར་གཤེགས་པའི་
དུས་ཆེན་ཁྱད་པར་ཅན་དེ་རིང་ཉི་མ་འདི་ཡིན་པས། གསང་བ་གསུམ་གྱི་རྣམ་པར་ཐར་
བ་རྒྱ་མཚོ་ལྟ་བུ་ལ་དད་གུས་འགྱུར་བ་མེད་པའི་སྒོ་ནས། ཕྱོགས་བཅུའི་རྒྱལ་བ་སྲས་བཅས་
མཆོད་པ་བས་རྡོ་རྗེ་སློབ་དཔོན་གྱི་བ་སྤུའི་ཁུང་བུ་གཅིག་མཆོད་པ་བསོད་ནམས་ཆེ་བར་
གསུངས་པ་སོགས་ཕན་ཡོན་ཐུགས་ལ་བཞག་སྟེ། ཚོགས་དང་གདུང་མདུན་ལ་ཕེབས་ནས་
ཞལ་འདོན་གསུངས་པ། འཛིན་གྲྭ་སོ་སོའི་དུས་བཟང་དང་གཤག་(ཤག་)སོ་སོའི་ཐོག་གི་
གླིང་མེ། འདུ་ཁང་ལྷ་ཁང་རྣམས་ནས་རོལ་མོ་འདུད་དཀྲོལ་སོགས་ཐམས་ཅད་སླ་ཆོས་སུ་
མ་སོང་བར་སྒོ་གསུམ་དགེ་བའི་ྋ ལ་བསྒྲིམ་སྟེ། མགོན་པོ་གང་
་་གི་ཟག་མེད་ཐུགས་ཀྱི་
དགོངས་བཞེད་མཐའ་དག་ཡོངས་སུ་རྫོགས་པའི་རྒྱུར་འགྲོ་བ་ཞིག་ཅི་ནས་ཀྱང་བཀའ་དྲིན་
་ལས་ལ་
--- 509 ---

༄༅། རྒྱལ་མཁན་ཆེན་སྐལ་བཟང་གྲགས་པ་རྒྱུ་མཚོའི་གསུང་འབུམ་པོད་གཉིས་པ་བཞུགས་སོ།།
གྱི་དཔལ་དུ་སྐྱོང་བ་མཁྱེན་མཁྱེན་མཁྱེན་ལགས།།
ཞེས་སྐྱབས་མགོན་རྡོ་རྗེ་(༣༧ན)འཆང་གི་གདུང་མཆོད་ཉིན་ཚོགས་དབུས་སུ་ཞུ་རྒྱུའི་རྣམ་ཐར་
འདི་ནི་གུང་རུ་ཡེ་ཤེས་ཀྱི་མཁའ་འགྲོ་མས་གསུང་ནན་ཕེབས་ཤིང༌། ཚོགས་ཆེན་ཞལ་ངོ་ལགས་ནས་
ཀྱང་ཆེད་དུ་བསྐུལ་ངོར། ༧ རྒྱལ་མཁན་ཆེན་སྤྲུལ་མིང་བས་བྲིས་པའོ།།